
* ( AKTUELT ) * 

★ 

Den 12. juli 1959 kl. 2330 sad et medlem 
af SUFOFs radiogruppe i Slagelse, radiotek¬ 
niker C. Velsboe, Smedegade 16, og lyttede 
på sin modtager, som dækker frekvensområ¬ 
det 144 - 146 mc. 

Ved indstilling på frekvensen 144,25 mc 
hørte han i modtageren et enormt spektakel, 
lydende nærmest som nittehamre på et stål¬ 
skib, dog mere klingrende. I baggrunden lød 
et tilsyneladende tonemoduleret „Sputniksig¬ 
nal", rytmisk og med lige store intervaller 
„bip - bip - bip". 

Han drejede sin beamantenne 360 grader, 
men signalet var lige enormt kraftigt hele 
vejen rundt, og var endvidere meget frekvens¬ 
fast. 

Der var intet at høre på kc til hver side af 
modtagef rekvensen. 

Hr. Velsboe og hans hustru gik derefter ud 
på altanen, hvorfra de på den østlige himmel¬ 
bue (højt, næsten i zenith) så et objekt af 
størrelse og udseende som en ret stor stjerne 
bevæge sig langsomt fra øst gennem zenith 
mod vest. Lige op over steg signalstyrken i 
modtageren yderligere (kunne høres gennem 
den åbne altandør fra stuen) og da objektet 
langsomt forsvandt ud af syne mod vest, faldt 
styrken af det modtagne signal. 

Da objektet var ude af syne, rettede hr. 
Velsboe igen beamantennen mod vest, og nu 
fik han tydligt maximum signalstyrke i denne 
og senere sydvestlig retning. Signalet blev dog 
stadig svagere og ca. 5 minutter efter, at ob¬ 
jektet var ude af syne, var der intet mere at 
høre. 

Begivenheden har selvfølgelig den største 
interesse for UFO - forskningen, og jeg vil 
bede alle interesserede radioamatører om at 
tænke på dette, hvis de skulle støde på lig¬ 
nende signaler. 

Prøv at pejle, lykkes dette, se da efter om 
„der er noget på himlen". 


Mange vil selvfølgelig ligesom altid ryste 
på hovedet og sige fantasteri o.s.v. 

At der i dette tilfælde ikke er tale om no¬ 
get sådant turde fremgå af, at hr. Velsboe er 
en særdeles dygtig og erfaren radiotekniker, 
som er meget interesseret i UHF-arbejde. 

Han er 58 år og bl. a. lærer ved byens af¬ 
tenskoleundervisning i radio og elektroteknik. 

H. C. 

★ 

Jeg har oplevet, at den groveste intole¬ 
rance blev taget i brug for at støtte tole¬ 
rancen. (Samuel Taylor Coleridge) 

★ 

Nedenstående beretning fandtes i oktober 1954 
i en avis i Lissabon og findes optrykt i et lille 
skrift af Annette di Rocca: Bei Gott ist kein Ding 
unmoglich. (Forlag: Siegfried Hacker, Miinchen- 
Grobenzell, 1957): 

Købmand Cæsar Cardose og hans tre venner, 
hvoraf den ene er præst, vandrede i deres ferie i 
de portugisiske bjerge. Pludseligt så de et diskos* 
formet obj. komme susende med uhørt hastighed 
mod jorden og lande ca. 200 m fra dem. Obj. var 
stålgrå og havde en gennemsigtig ring, således at 
man kunne se, at der inde i obj. bevægede sig 
menneskelignende skikkelser. 

Cardoso og hans venner gemte sig bag en busk. 
Et øjeblik efter åbnedes en dør i obj. og tre store 
mænd — mindst 2 m høje — trådte ud. De var 
iført metallisk skinnende klæder og bar en slags 
hjelm. De bar på en stor kasse, som udstrålede et 
svagt lys. I denne kasse lagde de blomster, grene 
og planter af forskellig art, som de omhyggelig 
plukkede. Så opdagede disse besøgende Cardoso og 
hans venner. De kom hen til dem og ved tegn gjor¬ 
de de dem forståelig, at de gerne måtte komme hen 
til obj. og stige ind. Cardoso og hans venner afslog 
dog dette tilbud. De bød derimod de fremmede 
deres vinflaske. Den ene af dem tog en slurk, og 
tilsyneladende kunne han lide indholdet. Han be¬ 
holdt i hvert fald flasken. Herefter gik mændene 
til deres maskine og steg ind. Maskinen steg lod¬ 
ret til vejrs og forsvandt med stor hastighed. 

Det var en god sammenkomst, selv om regnen 
givetvis må have forhindret endnu større tilslut¬ 
ning. 

Ved DX mødet omtalte jeg, hvorledes vi i ARRLs 
hovedkvarter ofte glædede os over tillidsfuldheden 
hos fremmede HAMS, som er tvunget til at arbejde 
„under cover“, og hvorledes disse operatører i 
„mørkelagte“ lande i sandhed har en uhyre van¬ 
skelig tid. Det viste sig ofte, at være nogle af de 
mest interessante strejflys over arbejdet i hoved¬ 
kvarteret, og jeg har talt om det adskillige gange, 
uden at nævne calls, naturligvis. 

Banketten sluttede, og jeg fandt, at det ville væ¬ 
re passende tid at gå i seng. 

Men netop som jeg kom op på mit værelse, rin¬ 
gede telefonen, og en stemme i den anden ende 
spurgte, om han måtte komme op, for at snakke 
DX, (langdistance forbindelse, udenlandske). 

Ligegyldig hvor træt jeg end var, ville jeg nødigt 
lade noget som dette gå fra mig, så derfor sagde 
jeg til ham: Naturligvis, kom bare op. 

Jeg anslog min gæst til at være ca. 50 år, men 
man ved jo aldrig. Han fortalte mig sit call og sit 
navn, hvilket ikke fik nogen klokker til at ringe 
for mig. 

Efter en del indledende snak kom vi til sagen, 
— han sagde: Jeg har haft flere DX’er end nogen 
anden i verden. 

Oh, tænkte jeg, hvilken pralhals, — jeg kendte 
WlFH og nogle få andre, og han her var ingen 
af dem. 

Jeg kan ikke rigtig følge dig, Mike, sagde jeg. 
WlFH har de fleste bekræftede, og der er nogle 
få andre, lige i halen på ham. Hvor mange har du 
fået? 

Hvis du mener lande, sagde han, så har jeg ikke 
haft et eneste. Jeg taler om VIRKELIGE DX’er. 
Jeg må fortælle det til nogen, ellers får jeg et 


sammenbrud. Jeg tror, jeg kan tale til dig, fordi 
jeg ved, du ikke vil svigte min tillid. 

Du kan stole på mig, sagde jeg, hvad kalder du 
for VIRKELIGE DX’er? 

Han nippede til sin drink, og så lige på mig. 
Han så afgjort ikke ud til at være tosset. Hans 
øjne var klare, og aldeles rolige, og han hørte ikke 
til den nervøse type. PLANETER, sagde han stille. i 
Jeg har haft forbindelse med fire af dem. Min før¬ 
ste indskydelse var at slå det hen i spøg, — og 
ville spørge om han havde fået QSL (et kort ama¬ 
tørerne sender til hinanden, som bekræftelse på 
forbindelse), — men så tænkte jeg nærmere over 
det. Hvad får dig til at tænke, at jeg vil tro det, 
endsige betragte det som spøg, spurgte jeg. 

Se, det er tidligt, svarede han, kom med ud til 
min shack, og jeg vil vise dig noget. Toget mod 
øst går kl. 9, og jeg vil bringe dig tilbage inden 
midnat, så du vil stadig kunne få søvn nok. 

Jeg er en hund efter nye oplevelser, og tog med. 

Han gav mig visse oplysninger, medens jeg vogtede 
hans Buicks projektører, der førte os ud gennem 
byen, til en hovedvej. 

Jeg blev interesseret i 5 meter, da de andre ama¬ 
tører havde mas med at få en CL4 til at gå på 20 
meter, sagde han. Det er meget længe siden, og jeg 
havde ikke haft min licens ret længe. Der var ikke 
en sjæl heromkring på 5 meter, men jeg vidste ikke 
nok til at kunne afgøre, om der ikke var masser af 
dem ude over landet. I alle tilfælde rapporterede 
QST om aktivitet. 

Det var før min tid, forklarede jeg. 

Jeg kaldte CQ på 5 meter hver aften og hvert 
tiende minut, Jeg ved ikke hvor længe, fortsatte 
han. Så en aften, da jeg turede rundt, efter mit 
andet eller tredie CQ, hørte jeg en eller anden 
kalde mig. Signalet sluttede med callet MAIA, men 
jeg tænkte ikke nærmere over det. Det var en el¬ 
ler anden jeg kunne kontakte, og det var mig nok. 

Jeg gav ham en rapport, og skiftede over til ham. 

Han kom ikke tilbage. Jeg var rasende. Her var den 
første station, jeg nogensinde havde „rejst“, og så 
mistede jeg ham. Så fulde 7 eller 8 minutter sene¬ 
re løb jeg over hans signal, bekræftede min rap¬ 
port, og fortalte mig, at jeg var meget svag. 

Han var slet ikke svag, og inden vi var færdige, 
havde han fortalt mig, hvorledes jeg skulle bygge 
en ordenlig antenne, skønt jeg sommetider havde 

lidt vanskeligt ved at forstå hans engelske. Det var 
en drejelig type „Skywire", der ikke lignede noget 
som helst i bøgerne. Hverken dengang eller nu. Vi 
aftalte en forbindelse til næste aften, og i løbet af 
dagen byggede jeg antennen. Da den aftalte tid var 
inde, kaldte jeg CQ, men intet svar. Så, efter 7 til 
8 minutter hørte jeg ham. Denne gang sludrede vi 
i 4 timer, og hele tiden med denne pause på 7 til 
8 minutter, når der blev skiftet til ham. Det han 
fortalte mig den aften gjorde mig fuldstændig for¬ 
virret. HAN SAGDE AT HAN VAR PÅ MARS. 
De havde hørt mig kalde CQ hver aften, eller øve 
mig på morsekoden, og det var lykkedes dem at 
dechifrede sproget gennem alt det, jeg havde sendt 
gennem disse mange måneder. Det er rigtig, at jeg 
havde moret mig med at øve mig på alfabetet over 
stationen, — og ved at sende en side stof fra QST 
eller scientific american — men jeg kan ikke se, 
hvorledes de kan have været i stand til at udrede 
hele sproget deraf. Det havde de vel også knapt 
nok, men efter få ugers forbindelse med mig og 
ved hjælp af en bunke spørgsmål, kendte MAlA 
det lige så godt som jeg. Fra den første stund, 
sagde han til mig, at hvis jeg fortalte en eneste 
om vores forbindelser, så ville disse omgående stop¬ 
pe, så jeg nævnede ikke noget om det. 

Hvornår var alt dette, spurgte jeg. 

Det begyndte i tyverne, svarede Mike, siden da, 
har vi flyttet os højere op i frekvens, og han for¬ 
talte mig, hvorledes jeg skulle bygge et hemmeligt 
diagram ind, således at andre ikke kunne komme 
ind på vores frekvens. Jeg kan ikke fortælle dig 
om detaljerne, men vi opholdt os aldrig så længe 
på en frekvens, at andre kunne komme i nulstød 
med os. Vi flyttede rundt i 2 meter båndet, hun¬ 
dreder af gange, intet kunne få hold på os, måske 
lige bortset fra en TV modtager i området. 

Og du har opretholdt disse forbindelser lige si¬ 
den, frittede jeg. 

Den og nogle få andre. I sin tid, da vi startede, 
stillede MAlA mig en del spørgsmål, og jeg be¬ 
mærkede, at når jeg fortalte ham om vore flyve¬ 
maskiner, undervandsbåde og kanoner, var han ikke 
synderlig interesseret. Men siden krigen, har jeg 
måttet læse alle magasiner, artikler o. 1. vedrørende 
enhver oplysning om jetjagere, raketter og atom¬ 
energi, fordi han stillede en bunke spørgsmål om, 
hvad vi gjorde med dem. Lige siden han fortalte 


mig hvordan jeg skulle bygge en god antenne og 
en god station, har vi haft en solid og regelmæssig 
forbindelse. Han og hans venner er vældig dygtige. 
De ting de fortæller mig om, fungerer altid, og 
det er altsammen tanker og ideer, der aldrig har 
været i QST eller selv i I. R. E. PROCEEDINGS. 
Således som han hjalp mig med at forbedre min 
rig, således satte han mig også i forbindelse med 
nogle andre planeter. 

Den bliver tykkere og tykkere tænkte jeg! 

Tilsyneladende bragte disse fyre eller ting på 
Mars, jordsproget, eller vel nok en version af det, 
til de andre planeter, og fortalte dem, hvorledes 
de skulle komme i forbindelse med mig. Jeg fore¬ 
stillede mig, at det hele måtte så afgjort være en 
mystification, jeg begyndte at læse astronomi og 
bandede, hvis ikke alting passede. Vore skeds blev 
kun gennemførte på de tider, hvor de andre pla¬ 
neter var synlige eller på denne side af jorden, og 
opholdet efter hver „skiften over“ passede altid. 
Det vanskeligste sted at nå til, var Jupiter, og jeg 
måtte til sidst forhøje min peak power til 200 kilo¬ 
watts, før jeg kunne slå igennem, skønt jeg havde 
hørt dem i ugevis. 

Hvad mener du med „peak power“, — anvender 
du „pulse“, spurgte jeg. 

Naturligvis, svarede Mike, det er den eneste måde, 
jeg kan komme igennem på, og for ikke at anvende 
rør, der ville se fordægtige ud, ifald jeg skulle 
få besøg af myndighederne. Jeg satte dette rør i 
helt tilbage i 1932, da jeg første gang havde QSO 
(forbindelse) med Venus. Ikke desto mindre, er det 
et led i vort hemmelige system. 

Hvad med fone, — prøvede du ikke at høre, 
hvad deres stemmer lød som ? 

Jeg foreslog det, sagde Mike, men de sagde nej. 
morse var godt nok til det de tilstræbte, sagde de. 
Jeg forestiller mig, at de ikke ønskede, jeg skulle 
springe fra i tilfælde af, at de ikke havde stemmer, 
og de skulle skabe nogle kunstige. 

Det lød altsammen logisk nok, men jeg ville 
stadig ikke tro det, før jeg havde hørt, eller set det 
selv. 

Netop da drejede Mike bort fra hovedvejen, og 
ind på en snavset ujævn vej, og endte tilsidst oppe 
ved et lille hus. I månelyset kunne jeg se et hav 
af radiomaster. 

Min antenne er lavet af en wire spændt op mel- 

lem disse poler, forklarede Mike. Jeg skifter ret¬ 
ningen ved at bringe dem i phase fra shacken, og 
jeg har forklaret overfor de få „hams" (radioama¬ 
tører), der har strejfet rundt her, at det er en 
eksperimentel 40 meter beam. Jeg er aldrig på 40 
meter, så de hører mig ikke, og taber interessen. 

Inde i shacken, så grejet virkelig godt ud. Jeg så 
ikke noget, der så ud til at være usædvanlig tek¬ 
nik, og jeg undrede mig højlydt over det hemme¬ 
lige grej. Mike smilede og forklarede, at stedet 
skulle se ud som en amatørstation — det hemmelig 
grej var gemt bort, og jeg spildte tiden med at 
snuse rundt. 

Hvornår er din næste „sked“ ? fandt jeg på at 
spørge. 

I morgen aften, svarede Mike, men vi kan af¬ 
lytte båndet, hvis du vil, i tilfælde af, at nogen 
skulle være igang. Han varmede riggen op nogle 
få minutter og drejede derpå på en omskifter. Ly¬ 
set svækkedes en smule, og jeg hørte et par trans¬ 
formatorer begynde at brumme. Et signal viste sig 
på panorama skærmen, og Mike gik i zero beat 
med det. Han satte sig ned ved bordet og kaldte 
stationen med nøglen. 

Callet var MMlF, men jeg var imponeret, efter¬ 
som en bunke spøgefugle med mystiske calls havde 
fedtet for mig i de sidste ti år, og jeg tror dem, 
når jeg får et QSL. Mike og MMlF udvekslede 
rapporter og tyggede derefter langhalm på en ionis- 
fæisk storm, idet de benyttede hurtig break. 

MMlF kunne have været en ZL med den forskel 
i proceduren, dette ville have medført. Jeg måtte 
beundre hans nøgling, selv om den lød akkurat som 
en strimmel. Og så slog det ned i mig, at det var 
en and. Der var intet ophold i de forskellige come 
backs. 

Nogle af de lokale gutter måtte have tilrettelagt 
hele historien for at gøre grin. Men operatøren i 
den anden ende havde glemt opholdene. Meget sne¬ 
digt, tænkte jeg, men de dummede sig efter hele 
denne fuldendte opbyggen. Nå, men jeg ville følge 
spøgen helt ud. 

Mike sluttede af, der var ikke flere signaler at 
se på skærmen, og han lukkede af, og lavede en 
kande kaffe. Vi sludrede videre om modtagersen- 
sivitet, pulse teknik, beam antenner og hvad ellers 
radioamatører taler om. 

Det var mig, der måtte stille alle spørgsmålene, 


men HAN kendte alle svarene. Tilsyneladende til¬ 
fældigt, gik jeg rundt mellem grejet, men han af¬ 
viste mine nærgående spørgsmål med at undskylde, 
at alt dette hørte med i det hemmelige materiale. 
På køreturen tilbage til hotellet hændte ikke mere 
end på udturen, men jeg fik et par interessante 
ideer, som jeg vil afprøve snarest. Den ene om 
„blandet tilbagekobling", rummer muligheder. 

Mike fik mig til at love, at jeg ikke ville for¬ 
tælle en levende sjæl om hans arbejde. Jeg invite¬ 
rede ham på en „nightcap". Og nu skulle han have 
hele bredsiden: Forresten Mike, fortsatte jeg, — 
hvorfor var der ingen ophold fra den planet <lu 
havde forbindelse med? MMlF? 

Det var skam ingen planet, svarede Mike. — Det 
var en MOBIL station, et RUMSKIB, praktisk talt 
i vor atmosfære, der er nogle stykker af dem rundt 
omkring os i disse dage. De iagttager jorden. Kig 
ind til mig næste gang du er på disse kanter. Han 
var borte, inden jeg fik chance til at fortælle ham, 
at jeg havde hele sagen klar. 

Men havde jeg? Jeg har netop læst om to air¬ 
line piloter, som har SET disse mystiske tingester. 

QST. OZ. 52. 

★ 

Et fotografi af en UFO, tallerkenformet og må¬ 
lende ca. 4000 fod i tværsnit, er blevet frigivet 
fra US raket-forsøgsområde i New Mexico, i hen¬ 
hold til Telegraf and Argus, Bradford, England. 
Fotografiet blev taget sidste oktober af en rege¬ 
ringsfotograf, medens objektet stod stille over for¬ 
søgsområdet. 



Et kvindeligt medlem af den lokale gruppe , snm for¬ 
bereder rumvæsernes ankomst til Gentofte , udtaler , 
at hun med glæde tager imod et tilbud om en tur i 
en tallerken. 

Litteratur 

Fremtidig vil SUFOI - Horsens hver måned brin¬ 
ge en boganmeldelse her. Det er med denne an¬ 
meldelse meningen at fortælle vore læsere, hvad 
de forskellige UFO-bøger indeholder, idet der som 
tidligere nævnt kun er ca. 10 % af de 300 forelig¬ 
gende, som er uden andet islæt. Der vil dog ikke 
blive tale om at give nogen bedømmelse af de en¬ 
kelte bøger. 

Det, at en bog anmeldes, skal således ikke opfat¬ 
tes som en anerkendelse herfra, vi bringer bøgerne 
efterhånden, som vi får dem hjem — altså uden 
nogen bestemt rækkefølge. 

Bøgerne vil kunne købes i Tysk Bogimport A-S, 
Vestervoldgade 83, København V. 

Cedric Allingham: 

Flying Saucer from March. 

Allingham, der er amatør astronom og ornitolog, 
hævder i sin bog, at hans kontakt i modsætning til 
Adamski’s er ren tilfældig. Den fandt sted i fe¬ 
bruar 1954. 

Bogen igennem drager Allingham paralleller eller 
modsætninger mellem hans egne oplevelser og an¬ 
dres bl. a. Adamski’s. Trods en vis uenighed med 
Adamski hævder han dog, at han tror på denne, 
dog ikke på alt, og at de er venner. 

Allinghams bog blev ikke skrevet med det sam¬ 
me, men efter nøje overvejelse, for at få det hele 
med, og bogen er en meget sober fremstilling af 
problemerne om de fl. tall. og hans egen kontakt. 
Han undrer sig over sin egen oplevelse, idet han 
mener chancerne er størst i USA hvor aktiviteten 
er størst, bl. a. vel på grund af raketforsøgsstatio¬ 
nerne. 

Allingham, der er tilhænger af tanken om liv på 
andre kloder, sætter sine læsere ind i astronomien, 
uden hvilken han ikke mener, man kan sætte sig 
ordentligt ind i studiet af de fl. tall. Han gennem¬ 
går de kendte tilfælde som Arnold - Mantell o.s.v. 
og går tilbage i videnskaben til Gallilæi og derfra 
op til vor tid. Han imødegår Adamski’s værste an¬ 
griber Arthur C. Clarck punkt for punkt og meget 
skarpt. Dog giver Allingham Clarck ret i at visse 
fotos i Adamski’s bog ikke skulle have været med, 
da de meget vel kan være forfalskede. 


Allingham tror meget på H. P. Wilkins: „Fly¬ 
ing Saucer on the Moon“, og håber inderligt, at 
der kan komme en kontakt i stand mellem Adam¬ 
ski og Wilkins, til gavn for alle UFOLOGER. Dis¬ 
se to skulle rette de ting, der ikke stemmer overens 
i beskrivelserne, og vi mennesker ville da være nær¬ 
mere ved forståelsen af fl. tall. mener Allingham. 

Allingham imødegår Leslie’s teorier om ATLAN- 
TIS og VIMANAERNE, og benægter deres ek¬ 
sistens, idet han sammenligner disse ting med sagn 
som sagnet om Set. Claus! Han har studeret emnet 
i BRITISH MUSEUM og ikke fundet noget bevis, 
udover PLATONS KRITIAS. Allingham hævder, 
at hvis man vil tro på Atlantis som sandhed, må 
det kun have været en meget lille ø i middelhavet, 
der ikke kunne nå så højt rent kulturelt; endvidere 
er der intet rent geologisk, der beviser Atlantis’s 
eksistens som kæmperige. 

Allingham holder heller ikke af, at man som Les¬ 
lie tager den bibelske periode med i tall. studiet, 
men vil hellere begynde 1731, hvor han mener, 
der er et sikkert spor af tall. over Florence i Italien, 
og så gå op til vor tid. Allingham imødegår eller 
giver andre forfattere ret i hvert tilfælde for sig, 
han dømmer ikke en mand efter hele værket, men 
omvendt tager han ikke alt for gode varer. Han 
gør også op med spiritismen, der mener at tall. 
kommer fra et andet plan. Allingham tror selv, at 
tall. er fysiske og bemandede med mennesker stort 
set som vi, bare at de kommer fra en anden klode. 

Allingham gennemgår mange kontakter, men mest 
nøje Adamski’s og undrer sig over de forskelle, 
der er på hans egen og Adamski’s. T. eks. hævder 
Adamski, at der er liv på de fleste af vore kloder, 
medens Allingham hævder, at der kun er liv på 
Mars og Venus, iflg. det marsmanden fortalte ham. 
Marsmanden fortalte også, at der er liv i andre sy¬ 
stemer, men de kan ikke komme her på grund af 
de store afstande. Allingham har vanskeligt ved at 
forstå, hvad marsmanden fortæller, da han ikke 
som Adamski har telepatiske evner, og han tror 
også, at hvis Adamski har ret med hensyn til tele¬ 
pati, så må Venus-folket stå over Mars-folket i in¬ 
telligens, idet han ikke har indtryk af, at Mars¬ 
manden forstår sig på telepati. Allingham undrer 
sig også over, hvad Adamski skal med det omtalte 
budskab, han fik skriftligt på et foto. Allingham 
mener, at Venusfolket må overvudere os, idet ingen 

tilsyneladende kan forstå budskabets mening. Alling- 
ham mener selv, at kun ca. 10 % af offentliggjorte 
beretninger kan komme ind under fl. talk, og f. 
eks. Scully’s bog stempler han som direkte svindel. 

Allingham’s bog omtaler nu Coniston affæren 
med Stephens og Adrians oplevelser ret nøje, idet 
Allingham mener, at denne tall. er identisk med 
den, han selv havde kontakt med. 

Allinghams oplevelse fandt sted i Skotland. Han 
var ude at studere fugle, da han pludselig så et obj. 
på himlen. Det forsvandt og kom igen flere gange 
i dagens løb (meget nøje beskrevet i bogen, hvor 
også fotos findes) for tilsidst at komme ind fra 
vandet og lande direkte på jorden, i modsætning 
til Adamski’s, der holdt sig svævende. Allingham 
hørte en lyd som fra en art motor. Kort efter lan¬ 
dingen åbnedes tall., og en mand kom ud og hilste 
med opstrakt arm, ligesom Allingham gjorde det 
samme. Tall. så metalagtig ud. Allingham beskriver 
nu mandens udseende og klædedragt og hæfter sig 
navnlig ved, at den fremmede har to små rør i 
næsen, som øjensynlig bruges til indånding, idet 
han lukker munden fast til, hver gang han trækker 
vejret. 

Med fagter og gebærder udspinder der sig en 
samtale, og Allingham bemærker, at den fremmede 
har en højtliggende stemme. De forstår ikke hin¬ 
andens sprog, men Allingham redegør for hvordan 
han tyder fagterne, så må læserne selv dømme, om 
det er korrekt. Han forstår, at manden kommer 
fra Mars, og at de ikke der ved så meget, som 
Adamski hævder, at de gør. Det lykkes Allingham 
at fotografere manden. ( Foto i bogen). Allingham 
forstår bl. a., at kun Mars og Venus af vore pla¬ 
neter er beboede, og at der ikke findes vand på 
Mars, men også at det ikke rører Marsfolket. Efter 
en lang „samtale" forlader manden Allingham og 
forsvinder i sit „skib". 

Det glæder Allingham meget, at en fisker, DUN- 
CAN, nu ankommer og fortæller, at han har over¬ 
været det hele og vil være Allinghams vidne. 

Allingham omtaler nu forskellige fotos af tall., 
og her fortæller han bl. a., at en videnskabsmand 
fra Mont Palomar siger, at man der har de bedste 
og mest fuldkomne billeder af fl. tall. 

Herefter kommer han ind på drivkraften og om¬ 
taler vore raketter m. m. og hævder, at vi er hjæl¬ 
peløst bagefter. Allingham mener dog, at Venus- 


og Marsfolket bruger atomkraft, men på en væsent¬ 
lig anden måde end vi. 

Til slut mener Allingham, at Mars og Venus har 
haft jorden under observation fra de tidligste tider, 
selv om han altså ikke tror på Atlantis, men han 
siger, at disse rumfolk ikke har haft interesse i at 
kontakte ægyptere, kinesere o. s. v., men at tiden 
nu først er moden, idet vort liv er så langt fremme 
videnskabeligt og kulturelt, at vi så småt nærmer 
os vore medskabninger på Mars og Venus i forstå¬ 
else o. s. v. 

Som Adamski, mener Allingham, at „de" er her 
bl. a. for at hjælpe os mod forkert udnyttelse af 
atomenergien, som vi bruger den nu, kan den kun 
skade os, og måske også „dem". 

Mars- og Venusbeboere er mennesker som vi, og 
hvis vi lytter til dem, vil der opstå en ny guldalder 
på Jorden med fred og glæde for Jordens folk. 

P. Mathiesen. 

* 

Fortsat: 

Fry, Daniel: 

The White Sands Incident. Kr. 11,20. 

Samme, tysk udgave. Kr. 6,25. 

Alan’s Message to Men of Earth. Kr. 8,25. 
Gibbons, G.: 

Corning of the Space Ships. Kr. 14,85. 

They rode in Space Ships. Kr. 17,60. 

G irvan, W.: 

Flying Saucers and Common Sense. Kr. 12,10. 
Guieu, ].: 

Flying Saucers come from another world. Kr. 13,75 
Heard, Gerald: 

Riddle of the Flying Saucers; is another world 
watching. Kr. 12,10. 

James, T.: They Live in the Sky. Kr. 33,55. 

Jessup, M. K.: 

UFO and the Bible. Kr. 22,05. 

Case for the UFO. Kr. 26,10. 

Expanding Case for the UFO. Kr. 22,05. 

Jung, C. G.: Ein Moderner Mythus. Kr. 15,15. 

Fortscettes. 

Med venlig tilladelse fra 

George Adamski - Lucy Mc. Ginnis 

bringes 



Fortsat: 

Spørgsmål 4: Hvorfor kommer rummenneskene 
til os? 

Deres nuværende tilstedeværelse i stort antal 
skyldes videnskabelige studier. Nu har jo næsten 
alle hørt et eller andet om de ændringer, vor pla¬ 
net undergår ved polerne. Det er et naturligt fæ¬ 
nomen, som finder sted med regelmæssige perioder 
for alle planeter. 

De følger dette meget nøje, idet en ændring no¬ 
get som helst sted i et system til en vis grad kan 
have indflydelse på hele systemet. 

Man kan også bemærke, at deres nuværende besøg 
falder sammen med det Internationale Geophysiske 
År, under hvilken de mest fremragende videnskabs- 
mænd fra alle nationer alvorligt studerer jorden 
og dens opførsel. 

Endvidere er vi blevet kendt med tilstedeværelsen 
af naboer i rummet gennem rumskibene i vor at¬ 
mosfære, inden dette skete, anede de fleste menne¬ 
sker intet om, at der var liv på andre planeter. 
Det er deres inderlige ønske, at de gennem oplys¬ 
ning kan føre os ind i familien i vort solsystem. 

Spørgsmål 5: Ligner rummenneskene os? 

Ja. Vor åndelige lærdom siger, at vi er skabt i 
Guds billede og derfor ligner Ham. Da dette er 
sandt, og da denne skaber også er Faderen for Cos- 
mos og alt, hvad der findes der, ville det så ikke 
være naturligt, om også hans andre børn var skabt 
i hans billede. 

På jorden har vi mennesker af forskellig størrelse 
og farver; de samme forhold gør sig også gælden¬ 
de i andre verdener. Men medens vi deler disse 


farver i racer, hylder beboerne på andre planeter de¬ 
res Fader for hans visdom ved at frembringe disse 
variationer af Ham selv. Ingen bliver dømt efter 
sit ydre, men alle bliver æret i henhold til deres 
indre guddommelige liv. 

Rummenneskene ligner nok os, men de har en 
dybere forståelse af dem selv og cosmos / universet, 
hvis beboere vi alle er. Når også vi lærer at rejse 
i rummet, vil vor forståelse af cosmos blive udvi¬ 
det meget betydeligt. 

Spørgsmål 6: Understøtter de besøgende en be¬ 
stemt form for samfund på jorden? 

Nej. En sådan støtte ville betyde, at de tager 
hensyn til de opdelinger, som vi har. De anerkender 
ingen falske opdelinger af nogen som helst slags. De 
forstår, at livet er evigt, og at ethvert menneske er 
født for at opfylde en bestemt skæbne. Enhver må 
lære sine egne lektier, medens han rejser på livets 
vej. Mange har allerede lært de opgaver, som an¬ 
dre endnu skal lære; og dog strækker der sig foran 
ethvert menneske den evige vej uden begyndelse 
og uden ende. Derfor bliver alle respekteret på 
samme måde. Derfor foretrækker rummenneskene 
ikke en samfundsklasse frem for en anden. 

Fortsættes. 


Ros din næste. Det er hyggeligere end 
at fortælle om hans fejl. 


Den 11.10.1954 kl: 0400 kørte Baptiste Jourdy i 
sin bil i bjergene ved Haute-Loire syd for St. Etien- 
ne, da motoren pludselig gik i stå og lyset gik ud. 
Da han steg ud, fløj ganske tæt forbi ham et UFO 
strålende i mange farver. Et minut senere kunne 
motoren atter starte. 

Den 22.9.1954 så fru Gamundi, Av. Jean-Jamés 
192, Paris, i skoven ved Fontainebleau en stor ild¬ 
kugle. Fra dens underste del kom en mindre lysen¬ 
de ildkugle, lod sig falde, bremsede, drejede af og 
forsvandt i hurtigt tempo. Et øjeblik efter kom end¬ 
nu en ildkugle, gentog manøvren og forsvandt. Så 
kom endnu en tredie, fjerde o.s.v. I sin bestyrtelse 
glemte fruen at tælle. Den store ildkugle så hun 
i ca. 1/2 time, indtil et fly, der åbenbart var blevet 
alarmeret, kom flyvende med kurs mod ildkuglen, 
der derefter hurtigt forsvandt op i skyerne. 

De foreløbige kendsgerninger i 
det geofysiske år 

Af dr. Wilhelm Martin 

Det geofysiske år, som egentlig skulle være slut¬ 
tet den 31.12.1958, blev forlænget ét år, da mange 
spørgsmål endnu er uafklaret. Ca. 10.000 viden- 
skabsmænd fra alle kulturnationer har deltaget i 
udforskningen af de fysiske forhold på vor jord 
og i vor atmosfære. På nuværende tidspunkt er det 
muligt at give et vist overblik over, hvad man hid¬ 
til har nået, og hvad der endnu er uafklaret. 

Følgende kendsgerninger må siges at høre til de 
vigtigste: 

1. En af de vigtigste opdagelser er, at den så¬ 
kaldte kosmiske stråling, som på alle sider omgiver 
vor jord, i større højder er meget mere intensiv 
end man tidligere havde troet. Siden begyndelsen 
af vort århundrede har en række videnskabsmænd 
ved hjælp af drager, balloner o. s. v. kunnet skaffe 
sig et indblik i denne strålingsart; men først ver¬ 
densrumsraketten har afsløret, at disse stråler stiger 
i større højder. Det drejer sig iøvrigt om de stær¬ 
keste og dødeligste strålingsarter, som vi indtil nu 
kender. De bliver dog afskærmet så meget af jor¬ 
dens atmosfære, at vi her på jordens overflade kun 
modtager en brøkdel, som så ikke mere er farlig. 

Et andet resultat af forskningen i det geofysiske 
år er, at vor jordatmosfære i 200 - 400 km højde 
er meget tykkere end man hidtil har antaget, og at 
jordatmosfæren desuden strækker sig fra 16 til 32 
gange længere ud i verdensrummet, end man hidtil 
havde regnet med. Det er derfor nærliggende at 
antage, at det i de kommende år ved hjælp af ra¬ 
ketter, der kan nå endnu længere ud, vil vise sig, at 
disse kosmiske eller verdensrumsstråler i virkelig¬ 
heden spiller en langt større rolle i det frie ver¬ 
densrum, end man hidtil har antaget. Det ville alt¬ 
så betyde, at det næsten vil være umuligt for en be¬ 
mandet raket at støde frem i verdensrummet til f. 
eks. Månen eller Mars. Det er almindelig kendt, at 
en stålplade på over 100 m tykkelse ikke har kun¬ 
net bremse sådanne stråler så meget, at man har 
kunnet udholde en længere rejse i verdensrummet. 
Sådanne kendsgerninger viser tydeligt, hvorledes 
menneskeheden må over visse skranker, før man kan 
virkeliggøre højtflyvende planer. 


2. Jordskorpen synes efter de sidste målinger 
at være fra 29 - 56 km tyk. 

3. Gennem ekkolod er det konstateret, at der 
foruden den 10.500 m dybe grav ved Filipinerne 
findes endnu en grav på næsten 11.000 m dybde 
ved Karolinerne i Det stille Ocean. 

4. Interessant er også resultaterne m. h. t. isdæk¬ 
ket på polerne. Under atomubåden „Nautilus“ sej¬ 
lads under nordpolens is viste det sig, at der un¬ 
der en kun få meter tyk isskorpe fandtes et dybt 
hav på 2 - 3 km, mens der i Antarktis fandtes et 
isdække på 3250 m konstateret af 50 forsknings¬ 
stationer. 12 nationer har her på fredelig og forbil¬ 
ledlig vis samarbejdet på disse forskningsområder. 

5. Endvidere er konstateret, at der under den 
varme Golfstrøm i Den mexikanske Golf i 300 m 
dybde findes en kold strøm, der sandsynligvis i 
forbindelse med den mod Europa flydende varme 
strøm danner en kredsstrømning. 

6. I det geofysiske år herskede der på solen en 
usædvanlig solpletvirksomhed, som var årsag til 
hårde magnetiske storme på vor jord og virkede 
generende på radiotrafikken. 

7. Endnu beskæftiger videnskabsmændene sig 
med den uløste gåde: Hvorfra kommer de kosmiske 
stråler? Selv om man ved, at en del kommer fra 
vor sol. 

Meget vedr. vor jords indre er endnu uafklaret. 
Bliver jorden varmere eller koldere eller er disse 
to ting sideløbende? Hvorledes er jordkernens be¬ 
skaffenhed? Vi har kun ringe kendskab hertil, da 
det dybeste borehul kun er 1/1000 af jordens ra¬ 
dius på over 6000 km. Mange spørgsmål er endnu 
uløste. Det viste atomkonferencen i Geneve tydeligt, 
da den japanske forsker Yukawa oplyste, at han 
gennem sit forskningsarbejde havde rokket ved Ein- 
steins teori og delvis også ved Max Planck. 

Iflg. en meddelelse i Thiir. Landeszeitung nr. 
157 fra 10.7.1958 fra Moskva skal jorden foruden 
den geografiske og den magnetiske æquator også 
have en kosmisk æquator, der i høj grad indvirker 
på jordens magnetfelter. Disse forhold skal være 
konstateret ved hjælp af de russiske „Sputniker", 
som er opsendt. 

Fortæl Deres 
venner 
om UFO-nyt 

UFO-observation 

over Danmark 

Sommerferien har sat sit præg på observationer¬ 
nes antal i juli måned, hvilket naturligvis også var 
at vente. Indtil nu er der kun indløbet 18 rappor¬ 
ter over observationer i juli. Men det bedrer sig 
sikkert, når SUFOI-folkene kommer hjem fra fe¬ 
rierne og kan tage fat påny med at optage rappor¬ 
ter. 

Derimod er der indtil i dag — den 15. aug. — 
indkommet 48 rapporter alene fra juni, 8 fra maj, 
2 fra april og 1 fra marts, 1 fra februar, 1 fra 10. 
dec. 1958 og 1 fra 1956. Ialt indkom i sidste må¬ 
ned 80 rapporter til SUFOI. 

Heraf er de 2 fra før 1. jan. 1959, hvorefter an¬ 
tallet af rapporter fra før 1. jan. 1959 er oppe på 
306 . 

Det samlede antal rapporter fra 1. jan. til 1. aug. 
1959 er herefter 586, der sammen med de nævnte 
306 giver ialt 892 rapporter til 1. aug. 1959. Efter 


første august er indkommet en del rapporter, så 
det endelige antal af rapporter over UFO-observa- 
tioner til SUFOI er i dag noget over 900. 

Observationerne er fordelt på de på nærværende 
kalender anførte dage. 

Der er indkommet to rapporter fra SUFOI-grup- 
per i Norge. Den ene er fra 1956. Her ser to vok¬ 
sne mænd over Berberg, Gjerpen, ved 23 tiden 2 

skiveformede gråagtige selvlysende genstande 13 m 
i diameter fare over himlen fra øst mod vest ca. 
23 grader over horisonten, hvor buen var højst. I 
april 1957 fra kl. 1420 til 1422 så en 14 års norsk 
dreng og hans mor ved Skien en grå genstand, rund 
og formet som to ringe inden i hinanden, glide 
over himlen højt fra vest mod sydøst med en fart, 
der anslås til 3000 km/t. Af rapporter citeres ord¬ 
ret: „Knut satt på sofan, da hans mor så noe som 

bevegt s eg ute, og så sa hun: „Se, der er en fly- 
gende tallerken.“ Begge to sprang bort til vinduet 
i rommet, hvor de satt, hvorpå de så 2 ringer som 
roterte om hverandre. Den innerste var matt og 
den ytterste blank. Den matte var mørkgrå og 
den blanke lysgrå“. 



126 45 81 85 105 141 18 

Ved Birkerød har en 17-årig lærling og en gart¬ 
ner den 10. december 1958 kl. 1630 set en ildrød 
oval selvlysende genstand flyve 3 gange hurtigere 
end en jet fra øst mod vest lavt over horisonten. 
Den stod stille ca. 50 m over en bakketop efter at 
være kommet med en rasende fart. Efter 10-15 se¬ 
kunders forløb forsvandt den mod vest. Den var på 
størrelse med en underkop. 

I februar 1959 ses ved 0115 tiden over Bredbal¬ 
le i Jylland en rød-gul rund selvlysende genstand 
på størrelse med en enkrone passere himlen fra 
sydøst til sydvest. Observeredes af 4 voksne. 

Fra Slagelse foreligger en rapport dateret den 2. 
april. En dame ser fra en bus i 3 kvarter fra 2115 
til ca. 2200 en selvlysende oval genstand på ca. 5 
cm i strakt arm og visende stærkt blinkende lys i 
flere farver. 

Den 11. maj ser en mekaniker i Oksbøl i et par 
minutter omkring kl. 2347 sammen med sin hustru 
en rødlig mindre genstand på 8° 28' øst og 55° 14’ 
nord i en vinkel på 30° fra horisonten. Den bevæ¬ 
gede sig med omtrent samme fart som Sputnik i 
stigende og faldende bevægelse. 

Dagen efter — den 12. maj — kl. 2400 ser en 
husmor på hovedvej — eller rettere på himlen over 
hovedvejen — en lys rødblå rund ærtstor genstand 
falde fra nord ned mod øst. 2 vidner. 

Fra landevejen ca. 6 km syd for Skagen ser en 
23-årig elektriker den 15. maj kl. 0115 til 0130 i 
et kvarter en kobberfarvet oval selvlysende genstand 
på størrelse med fuldmånen stå stille i luften lavt 
over nogle træer. 

Ved middagstid den 17. maj observeres fra Hor¬ 
sens fjord af to mænd en meget stor, sort — til¬ 
dels firkantet — genstand stå fuldstændig stille på 
vandoverfladen, antagelig mellem Æbelø og Ende¬ 
lave. Observationen blev foretaget fra båd. 

Fra den 17. maj har vi i forvejen 10 rapporter. 
Ingen synes dog at kunne sammenlignes med den¬ 
ne observation. 

Over landevejen mellem Aidt og Haulbjerg ved 
Randers ser 7 personer i et kvarter fra kl. 23 den 
20. maj en rund hvidgul, tokronestor genstand stå 
stille lidt over jorden for lidt efter at stige lodret 
til en højde af ca. 10000 m, hvorefter den med en 
hastighed af 600 - 1000 km/t fløj i nordvestlig ret¬ 
ning. 

Den 22. maj kl. 2145 sad en værkfører ved et 


bord i sin opholdsstue, da han gennem vinduet 
mod nordøst så 2 dråbeformede gråblå genstande 
stå over hinanden. Kort efter blev de til en ellipse¬ 
formet genstand, der straks blev usynlig. Obs. va¬ 
rede ca. 3 sek. 

Juni-rapporter. 

Som tidligere nævnt er der indløbet 48 juni-rap¬ 
porter til de 93 vi havde i forvejen. Af disse kan 
nævnes 2 rødlige genstande, som kom til syne den 
7. juni kl. 2355 i den vestlige horisont ved Slagel¬ 
se. De fløj med usædvanlig høj hastighed. Den 
bageste var placeret lidt til højre for den forreste. 
De fløj omtrent gennem zenith og forsvandt ud af 
syne ved horisonten i øst. Obs. varede ca. 40 sek., 
og den blev foretaget af en vægter. 

Fra den 19. juni er der kommet endnu 8 til de 
28 rapporter, der er nævnt i forrige nr. af UFO¬ 
NYT. Hermed er 19. juni-observationen fordelt 
jævnt over hele landet, selv på Læsø har der været 
en observation. Observationen kræver nu en nøjere 
undersøgelse, som senere vil blive beskrevet. 

Den 20. kl. 2125 kom en landmand kørende på 
traktor „om hjørnet ved svinehuset** retning mod 
nord, da han så en cigarformet genstand. Ca. 5 
min. efter faldt der ligesom nogle stjerner ud fra 
den. De blev væk, men kom lidt efter til syne igen, 
hvorefter de tog opstilling om genstanden. En af 
dem havde form som en osteklokke, man ser fra 
siden. Der var 5 små objekter og den store cigar¬ 
formede, og de havde alle en farve som månen. 
Den, der lignede en osteklokke, fik nu en lidt 
mørkere kulør. De sås i 10-15 min., hvorefter de 
forsvandt med en rødlig hale efter sig. Det hele 
var væk ved 22 tiden. Det skete ved „Øgelykke** 
pr. Bolderslev, og foruden den 43-årige landmand, 
der har afgivet beretningen, var der to voksne vid¬ 
ner til hændelsen. Af øvrige data kan opgives: Den 
cigarformede genstand var ca. 10 cm i længden i 
strakt arm og de små genstande var ærtstore i 
strakt arm. (Bemærk: Månen er også ca. ærtstor i 
strakt arm, når den er ,,fuld“). 

Fra København rapporteres en detector-observa- 
tion fra Østerbro den 20. juni mellem kl. 2230 og 
2300. Obs. skriver: Umiddelbart før obs. ringede 
min detector kraftigt. Jeg åbnede vinduet på 3. sal 
og så mod nord et objekt, der tændtes i et blæ- 
dende hvidt glimt, nærmest som en eksplosion, og 

slukkedes igen med det samme. Det virkede som 
en stor stjerne. 

Også fra den 21. juni er der en detector-obser- 
vation. Denne gang fra Haderslev. Fra rapporten: 
„Kl. 1327 ringede min detector. Jeg løb ud i går¬ 
den og så næsten lige over mig et stillestående 
orangegult objekt på størrelse med en middelstor 
appelsin stå i l-D/2 min. højt på østhimlen, hvor¬ 
efter det forsvandt lige op og sås ikke mere. Sam¬ 
tidig holdt detectoren op med at ringe". 

Af de seks rapporter fra den 21. juni er de 5 
dagsobservationer. De er gjort henholdsvis kl. 0933, 
1000, 1327, 1445 og 1530. 

Den 22. juni ses kl. 1300 i 12 sek. over Bred¬ 
balle strand ved Vejle af en overpolitibetjent en 
metal-blank stjernestor genstand komme til syne 
mod zenith på den lyse sommerhimmel og gå ned 
mod den mørkere horisont mod vest til ca. 30 gra¬ 
der over horisonten. Da den sås omtrent lodret 
oppe, var den rund og skiveformet. Da den sås 
mod horisonten, havde den form som en stråhat. 

Fra den 23. juni er der 15 nye rapporter til de 
12, der var i forvejen, altså ialt 27. Hertil kom¬ 
mer 6 observationer, som er gjort lige efter mid¬ 
nat den 24. juni, altså ialt 33 observationer vel nok 
omhandlede samme emne. Se desangående i forrige 
UFO-NYT. 

En politimand fra Slagelse beretter følgende fra 
24. juni kl. 1550 til 1620: „Jeg lå og tog solbad. 
Så refleks på himlen i øst. Så derpå obj., som lig¬ 
nede et fiskeskæl, komme vuggende og zig-zaggende 
langsomt i en kvartcirkel gennem zenith og for¬ 
svinde i nord. Obs. tid 5 min. 5 min. efter sås obj. 
komme i usandsynlig fart i vandret flugt gennem 
zenith fra vest mod øst — sås i 5 sek. Kl. 1610 og 
1620 kom obj. atter til syne på samme måde, som 
ved første observation og gennemfløj på samme 
måde samme kvartcirkel. Jeg og vidnerne er enige 
om, at obj. ikke kunne være en fugl, et fly eller 
lign., men noget, vi aldrig har set før“. 2 vidner. 

Den 25. fra Hørsholm. Observation fra kl. ca. 
2100 til ca. 2130. Hr. og fru M. opholdt sig på 
verandaen, som vender mod øst. Så da en rød ild¬ 
kugle komme i retning fra øst. Da kuglen stod i 
SSØ, skiftede den retning og gik lodret ned. I den 
vandrette bane var kuglen rund, men efter at have 
skiftet retning og gået lodret ned, viste der sig lige¬ 


som en ildhale efter den. Forsvandt helt, da den 
var to-tre fingersbredder over horisonten. 

Den 26. juni kl. 1530 til 1600 sker følgende på 
landevejen ved Korsør. En skiltemaler fortæller: 
„Jeg kørte på knallert på landevejen mellem Tjære¬ 
by og Frølunde. Pludselig gik knallerten i stå uden 
påviselig årsag. Jeg satte mig i grøften og røg en 
cigaret. Så i det samme en skive (lignende et dåse¬ 
låg, som vendte kraven nedad) stå stille på him¬ 
len i NV, hvor den stod skråt i luften i ca. 1 min. 
Derefter vippede den lidt og forsvandt så i stor 
fart mod V. Skyfrit. Den anslås til at have været 
100 m i diameter. Det syntes, som om selve ski¬ 
ven roterede langsomt**. 

En tokronestor blågrøn stærkt lysende genstand 
blev af flere set over Limfjorden den 26. juni ved 
godt 23 tiden. Den for fra øst mod vest ca. 30 gr. 
over horisonten med stærk fart. 

Den 28. juni ses af fire voksne, der befinder sig 
i hurtigtoget nr. 60 mod København, en rund, gul¬ 
lig, tokronestor genstand, som i ro og mag bevæ¬ 
gede sig mod nord modsat togets retning. Den sås 
gennem åbent vindu stå hvidgul på baggrund af 
kulsorte tordenskyer. 

Juli-rapporterne. 

Den 1. juli kl. 2245 sås i 2-3 minutter en grape- 
frugt-stor rød genstand mellem Greve og Roskilde. 
Den sejlede lavt på himlen i nordlig retning og sås 
af to midaldrende mænd. 

Fra SUFOI-Horsens meddeles, at en tiørestor 
oval hvid genstand sås i 5 min. ved Bråskov af tre 
personer. Den var højt på himlen, og den vibrerede 
stærkt, mens den forsvandt mod SØ. 

En gårdejer på Ærø så sammen med to voksne 
vidner den 3. juli kl. 2300 til 2310 en ildrød to- 

kronestor genstand komme til syne lavt på vest- 
himlen. Den stod stille et øjeblik og gik derefter i 
skrå retning mod jorden, derpå vandret, hvorefter 
den med en ruteflyvers hastighed forsvandt bag 
nogle træer i nord og sås ikke mere. Observationen 
skete fra Skolebakken (ved Sprøjtehuset) i Breg- 
ninge. (Der er efterhånden gjort nogle observati¬ 
oner fra den skolebakke i Bregninge. Var det ikke 
en ide med en fotograf på det sted. Der er til¬ 
syneladende god tid til at fotografere, da observa¬ 
tionerne i reglen varer mange minutter). 

En norsk arkitekt har til SUFOI-København rap¬ 
porteret, at han den 5. juli i en time fra kl. 1430 
til 1530 har set 5 legemer over Amagerstrand ved 
Italiensvej. Legemerne, hvoraf de fire var sorte og 
den femte var blank, var enten runde eller ovale og 
på størrelse med ti-ører i strakt arm. De kom fra 
øst og gik mod vest med hurtig fart højt på him¬ 
len. De blev borte over Syd-Danmark. Uddrag af 
den norske tekst i rapporten: „Der lå ett meget 
høytliggende, lett skydekke. Disse legemer blev opp- 
daget utelukket på grunn av, at jeg la merke til 
disse skiver og ellipser som gikk modsatt av sky- 
dekkets drift, og med meget stor fart. I stoppet og 
gikk i spiss vinkel mot syd og blev borte på et 
bestemt sted, hvor også de andre A blev borte. Foto 
vil senere komme hvis det biir noget av det på 
gr. av skydekke og innstilling av tid/blender“. 

Fra en havekoloni ved Århus sås den 5. juli fra 
kl. 1720 i 5 min. 10-12 hvidlige genstande på 5-6 
cm i strakt arm. Uddrag af rapp.: — Objekterne 
kom ligesom drattende ned fra stor højde og var 
synlige i en samlet klump og holdt sig på samme 
sted et kort øjeblik. Pludselig kom der samtidig be¬ 
vægelse i alle, og de formelig svirrede både op og 
ned og til siden, delte sig i to flokke, som forsvandt 
ud til hver sin side og vistnok opefter. — 

Gørding 7. juli kl. 0048: 1 rund gullig to-øre¬ 
stor genstand sås lavt på SV himlen i 12 min. Den 
flyttede sig uregelmæssigt. 2 vidner. 

Den 8. juli har der været en for os ganske ukendt 
genstand inde over Danmark. Der er tre særdeles 
gode rapporter vedrørende denne genstand. Den 
første observation er fra kl. 0530 og er gjort 7-8 
km fra min bopæl. Den næste observation er fra kl. 
1000 og gjort i Jylland. Den tredie kl. 2230 fra 
Sydjylland. Sagen er ikke færdigbehandlet, men den 
vil senere blive rapporteret for læserne. 


Den 11. juli kl. 2212 til 2217 sås højt på him¬ 
len over Odense en rødgul kugle som en tokrone 
i strakt arm komme sejlende fra øst mod vest. Den 
var ledsaget af en dyb uregelmæssig buldren. 

Efter nogle mindre interessante observationer den 
12. og 13. juli rapporteres fra Helsingør den 21. 
omkring kl. 2100 at være set følgende fra en al¬ 
tan: „ — lysende stribe som alm. gadelampe, ca. 
30 sek., forandrer form til et U, blev stående så¬ 
ledes i ca. 20 sek., tabte farve og lysstyrke til mere 
rød — forsvandt — kom så igen og ændrede form 
— tabte langsomt lysstyrke ca. 20 sek. — for¬ 
svandt — — “. 1 vidne. 

Detector-observation i København. Den 22. kl. 
1306 i ca. 3 sek. Da detectoren ringede, sprang ob¬ 
servatøren ned på vejen og kiggede op og fik øje 
på 5 grønne objekter, nålehovedstore, der forsvandt 
i NV. 

Den sidste rapport fra juli er fra Horsens fjord, 
hvor en ålestanger fra en båd midt i sejlløbet ser 
en rødgul rund genstand, 15 cm i diameter komme 
til syne mod vest som en kæmpestor bold på vandet. 
Afstanden til den var 5-6 km. Den lyste meget 
kraftigt (som projektør). Efter ca. 30 sek.s forløb 
slukkedes lyset. Efter et par sek. kom genstanden 
pludselig til syne igen ca. 2-300 m bag båden, og den 
fulgte båden i samme afstand i 25 minutter, hvor¬ 
efter den pludselig forsvandt (slukkedes). 

R. Norskov. 

★ 

I „Star Ledger“ (Newark) fandtes i december 
måned 1958 en artikelserie af John Lester. Heri 
findes udsagn fra hundreder af radarfolk fra de ci¬ 
vile flyselskaber. Mindst 500 har erklæret at have 
set UFO’s på skærmene og mange mener, at de ikke 
er af jordisk oprindelse. Det amerikanske luftvåben 
har givet mere end 200 millioner dollars ud til 
UFO-forskningen. 

Efter disse meddelelser forlangte et medlem af 
„Preparedness Committee“ (beredskabsudvalg) en 
undersøgelse af UFO-situationen, luftvåbnet og dets 
censurmetoder. Det forlyder også, at senator Lyn¬ 
don Johnson, formand for det nævnte udvalg, til¬ 
stræber en offentlig udtalelse. NICAP er parat til 
at bevise luftvåbnets hemmeligholdelsestaktik. 

— Menneskene er dog nogle sjove skabninger! 

— Hvorfor? 

— Jo, ser du, hvis du påstår, at der er 987.898. 
954 stjerner på himmelen, så tror de dig uden vi¬ 
dere. Men, hvis du sætter en plakat på din dør med 
et stort „Malet!", så skal enhver hen og prøve, om 
det virkelig er sandt. 


Så længe, der ikke gives nogen anden for¬ 
klaring på fænomenet de flyvende tallerke¬ 
ner, kan vi godt anse dem for at være ra¬ 
ketfartøjer fra en anden klode. 

Denne udtalelse blev forleden fremsat af en af 
raketalderens grundlæggere, professor Hermann 
Oberth, som var Tysklands mest fremtrædende ra¬ 
ketforsker under den anden verdenskrig, og blandt 
hvis elever dr. Wernher von Braun er den mest 
kendte. 

Professor Oberth har i en forelæsningsrække i sit 
fædreland Østrig fremsat en del bemærkelsesværdige 
profetier om teknikkens fremtidige landvindinger. 
Han har forudsagt, at den først bemandede rumsta¬ 
tion vil blive oprettet inden for de nærmeste fem 
eller ti år, og at der inden for samme tidsrum vil 
være foretaget landing på Månen. 

Som det største — i dobbelt forstand strålende — 
fremtidsperspektiv nævnte professor Oberth, at 
der inden for 20 år vil være konstrueret og opsendt 
„rumspejle 44 med en diameter på en halv snes kilo¬ 
meter. 

Det vil koste formuer at nå så vidt, men til gen¬ 
gæld rummer projektet fantastiske muligheder. Spej¬ 
lene vil fuldstændig kunne erstatte kunstig belys¬ 
ning i Verdens største byer, og også varme vil de 
frembringe. Rettes de mod polernes iskalotter, vil 
disse smelte og give plads for frugtbare områder, 
hvor en ikke ubetydelig del af Jordens befolkning 
vil kunne leve. 

Spejlene vil desuden tjene til at påvirke vejrfor¬ 
holdene, og ved deres hjælp vil det være muligt 
at forhindre stormflod. Endelig vil „rumspejlene“ 
gøre det muligt for videnskabsmænd og ingeniører 
at realisere den gamle ønskedrøm om overrisling og 
opdyrkning af ørkenarealerne. 

Om de flyvende tallerkener erklærede professor 


Herman Oberth til sidst, at de har været iagttaget 
gennem mange århundreder. I den nyere tid fore¬ 
ligger rapporter fra op imod 30.000 mennesker, som 
hævder, at de har set flyvende tallerkener. 

„Detroit Times“ den 26. februar 1959 . 

3 oplyste obj. af tallerkentypen har natten til den 
26.12.1958 i 45 minutter fulgt en DC 6 på dens 
planmæssige flyvning mellem New York og Detroit. 

Piloten, hele besætningen og 35 passagerer hæv¬ 
der bestemt, at de har set de lysende objekter. 

Piloten, kaptajn Peter Killian fra Syosset, NY, 
(han har siden 1929 fløjet mere end 4 millioner 
miles) siger: „Vi var ca. 2500 m oppe ved Pitts- 
burg kl. 20,45, da jeg i sydlig retning så 3 gullige 
lys på en horisontal linie. Først tænkte jeg på bæl¬ 
tet i stjernebilledet „Orion“, men så så jeg bæltet 
og de fl. obj. Andenpiloten, John Dee fra Nyack, 
NY, bemærkede mit ansigtsudtryk og spurgte mig, 
om mine øjne var trætte. Jeg viste i retning af 
„gavtyvene“ og spurgte, om der var Set. Hansorme 
i cockpitet. Genstandene var ikke tæt ved os, dog 
faldt fra tid til anden en tilbage og holdt sig hver 
gang et stykke fra vor maskine, der fløj med ca. 
560 km/t. Jeg har i hvert fald ikke tidl. set noget 
lignende 4 *. 

En passager, N. D. Puscas, 41 år, generaldirek¬ 
tør for Curtiss-Wright-Filialen i Utica boende 30835 
Barton, Garden City, siger ordret: „Skønt jeg ikke 
troede på UFO’s, har jeg set de mærkelige objekter 
danse på himlen 44 . 

Kapt. Killian havde en egen måde at underrette 
sine passagerer på. Over maskinens højttaleranlæg 
sagde han, at passagererne ikke behøvede at tro, at 
han havde mistet forstanden, men maskinen syntes 
at blive ledsaget af et par fl. tall. Vær kun rolig, 
sagde han, jeg har kun drukket en kop te til min 
mad. Passagererne kiggede ud, så objekterne og 
fulgte dem med interesse. „Der var ingen skyer på 
himlen 44 , fortalte mr. Puscas. „Objekterne holdt en 
nøje formation. De var runde og fra tid til anden 
blev en af dem lysere, som om den kom os nær¬ 
mere 44 . 

Kapt. Killian kaldte 2 andre maskiner, som kryd¬ 
sede hans kurs. De sagde, at han skulle ikke be¬ 
kymre sig om sin forstand. De kunne også se ob¬ 
jekterne. 






Ikke-jordiske flyvende objekter 
observerer jorden - 

Tyske og italienske videnskabsmænd siger: Det 
modsatte er aldrig bevist. 

Visse kredse indenfor FN gør sig store anstren¬ 
gelser for at internationalisere månen, for derigen¬ 
nem at forhindre, * at. en . enkel £* ja^d^sk magt ved 
hjælp af ‘kudstigé* drabantef har Jaele kontrollen 
med jorden. 'Bisse tanke'r "bifaldes stærkt i viden¬ 
skabelige kredse i Italien, fordi * 1 2 næppe andre dele 
af verden end Italien kan opvise så mange tilfor¬ 
ladelige informationer i den sidste måned om fly¬ 
vende tallerkener og ikke identificerede flyvende 
objekter. 

Videnskabsmanden Franco Bandini, der i mange 
år har indsamlet forskningsmateriale til belysning 
af indflyvende UFOs, fastslår udtrykkeligt, at UFO- 
ernes indflyvningbaner altid følger de samme læng¬ 
degrader. 

Endnu videre går dr. Albert Perego, der hævder 
den mening, at venusvæsener observerer jorden d. 
v.s. levende væsener, som fra andre planeter styrer 
mod jorden. Han forsikrer med hele den autoritet, 
som hans stilling som astrofysiker medfører: „Som 
leder af den elektromagnetiske afdeling for Aero¬ 
nautik i Rom forsikrer jeg — på grund af mine 
iagttagelser — at talrige ikke-jordiske flyvende ob¬ 
jekter gennem længere tid har været under indflyv¬ 
ning til jorden. Tilsvarende iagttagelser er gjort på 
observatoriet i Rom. Jeg kan ikke komme bort fra 
den tanke, at disse flyvende objekter har den op¬ 
gave at iagttage forholdene her på jorden for i det 
rette øjeblik at forhindre et atom-opgør mellem de 
to magtblokke“. 

Dr. honoris causa, ingeniør J. Etrich. 

F. r. i den russiske emigrantavis „La Pensée Rus- 
se“, Paris, nr. 1392 af 9.7.59 slutter reportagen om 
Koslov’s besøg i USA med følgende ord: 

„Om aftenen betragtende den skyfri stjerneklare 
himmel over San Francisco blev Koslov eftertænk¬ 
som og sagde til en af journalisterne: 

„Det ville være nyttigt om Sovjet Union og 
USA sluttede en pagt mod marsianerne." 


Forleden dag, da vi havde nogle gcester, 
kom vi til at snakke om den gamle leve¬ 
regel: „Lev hver dag, som om det var din 
sidste dag på jorden .“ 

„Ja,“ sagde en sød gammel dame, „det 
er smukt sagt, men i de sidste 20 år har 
jeg nu levet efter en regel, der er en lille 
smule anderledes. Den lyder sådan: ’Veer 
mod de mennesker, du møder hver dag, 
som om det var deres sidste dag på jor¬ 
den !— B.R. 



COSPEft, 


Damerne først . . . / 

Her skal du se. Sådan ser Jord-menneskene ud! 

Meddelelser om landinger har én fordel. Der kan 
nemlig kun findes 2 indvendinger imod beretnin¬ 
gerne: 

1. Bedrageri: Dette kan sikkert i de fleste tilfæl¬ 
de udelukkes, fordi vidnerne er kendte som tilfor¬ 
ladelige mennesker (ellers ville det aldrig komme 
til offentliggørelse), og fordi de har været udsat 
for de mest indgående afhøringer. Endvidere vil 
der næsten altid mangle et motiv for sligt et be¬ 
drageri. 

2. Hallucination: Det er ikke holdbart. Norma¬ 
le mennesker lider ikke af hallucinationer (og om 
sådanne drejer det sig). Hvem der har haft hallu¬ 
cinationer har også tidligere haft det, og man kan 
således udelukke hans forklaring. Hans omgivelser 
ved også besked hermed. 









